צפרדע (סוג)

צפרדע (שם מדעי: Pelophylax) היא סוג במשפחת הצפרדעיים אשר בסדרת חסרי הזנב. בין המינים הידועים בסוג נמצאים צפרדע הנחלים (Pelophylax ridibundus) וצפרדע הבריכה (Pelophylax lessonae). מינים מסוג זה נפוצים על פני כל היבשות, למעט אנטארקטיקה.

הצפרדעים מסוג צפרדע מאופיינות במותניים צרות ובעור חלק. הן מנתרות מצוינות, הודות לרגליהן הארוכות והרזות. בין אצבעות רגליהן האחוריות קיימים קרומי שחייה מאפשרים תנועה קלה וזריזה בסביבה מימית. הן בעלות שיניים, העוזרות להן להחזיק בטרף חלק. המינים בסוג זה חיים בעיקר במים, ולכן גם תזונתם מורכבת מחרקים, ביצי-דגים, דגים ודו-חיים אחרים. מרבית המינים בסוג זה מזדווגים בעונת האביב, כאשר הזכר משמיע קולות ייחודיים. הנקבות מטילות את הביצים בגושים, כאשר בכל הטלה מוטלות כ-20,000 ביצים לערך. 

צפרדעים ניצודות הן לאכילה (בשלמותן או רק לצריכת רגליהן) והן בשל הנזק שהן מסיבות למגדלי דגים כאשר הן אוכלות את ביצי הדגים.

מכת צפרדע היא אחת מעשר מכות מצרים.

מינים

קישורים חיצוניים

 גילוים של שישה מינים חדשים של דו-חיים בלאוס, 2006

בעלי חיים שתוארו ב-1843
טקסונים שתוארו בידי לאופולד פיטזינגר
צפרדעיים